
טקסט הדף



 אבל הכא מי מצי אמר בשר אזיק אימורין לא אזיק אמר רבא תודה שהזיקה גובה מבשרה ואינו גובה מלחמה לחם פשיטא סיפא אצטריך ליה ניזק אוכל בשר ומתכפר מביא לחם הא נמי פשיטא מהו דתימא כיון דלחם הכשירא דזבח הוא לימא ליה את אכלת בשר ואנא אייתי לחם קמ''ל דלחם חיובא דבעלים הוא: נכסים שהן של בני ברית: למעוטי מאי אי למעוטי דעובד כוכבים הא קתני לה לקמן שור של ישראל שנגח שור של עובד כוכבים פטור תנא והדר מפרש: נכסים המיוחדין: למעוטי מאי אמר רב יהודה למעוטי זה אומר שורך הזיק וזה אומר שורך הזיק הא תני לקמן היו שנים רודפין אחר אחד זה אומר שורך הזיק וזה אומר שורך הזיק שניהם פטורין תני והדר מפרש במתניתא תנא פרט לנכסי הפקר ה''ד אילימא דנגח תורא דידן לתורא דהפקר מאן תבע ליה אלא דנגח תורא דהפקר לתורא דידן ליזיל וליתיה בשקדם וזכה בו אחר רבינא אמר למעוטי נגח ואח''כ הקדיש נגח ואח''כ הפקיר תניא נמי הכי יתר על כן אמר ר' יהודה אפי' נגח ואח''כ הקדיש נגח ואח''כ הפקיר פטור שנאמר {שמות כא-כט} והועד בבעליו והמית איש וגו' עד שתהא מיתה והעמדה בדין שוין כאחד וגמר הדין לא בעינן הא השור יסקל בגמר דין הוא דכתיב אלא אימא עד שתהא מיתה והעמדה בדין וגמר דין שוין כאחד: חוץ מרשות המיוחדת למזיק: דאמר ליה תורך ברשותי מאי בעי: ורשות הניזק והמזיק: אמר רב חסדא אמר אבימי חצר השותפין חייב בה על השן ועל הרגל והכי קאמר חוץ מרשות המיוחדת למזיק דפטור ורשות הניזק והמזיק כשהזיק חב המזיק ור' אלעזר אמר פטור על השן ועל הרגל והכי קאמר חוץ מרשות המיוחדת למזיק ורשות הניזק והמזיק נמי פטור וכשהזיק חב המזיק לאתויי קרן הניחא לשמואל אלא לרב דאמר תנא שור וכל מילי דשור חב המזיק לאתויי מאי לאתויי הא דת''ר כשהזיק חב המזיק להביא שומר חנם והשואל נושא שכר והשוכר שהזיקה בהמה ברשותן תם משלם חצי נזק ומועד משלם נזק שלם נפרצה בלילה או שפרצוה לסטין ויצתה והזיקה פטור אמר מר כשהזיק חב המזיק להביא שומר חנם והשואל נושא שכר והשוכר היכי דמי אילימא דאזקיה תורא דמשאיל לתורא דשואל לימא ליה אילו אזיק בעלמא בעית לשלומי את השתא דאזקיה לתורא דידך בעינא לשלומי אלא דאזקיה תורא דשואל לתורא דמשאיל לימא ליה אילו איתזק מעלמא בעית לשלומי כוליה תורא השתא דאזקיה תורא דידך פלגא ניזקא הוא דמשלמת לי לעולם דאזקיה תורא דמשאיל לתורא דשואל והכא במאי עסקינן שקבל עליו שמירת גופו 

רש"י



 אבל הכא מי מצי א''ל. על הבשר נמצא הנזק יותר מן האימורין הלכך שוה חצי האימורין יפסיד: לשון אחר לא צריכא לגבות מבשרן כנגד אימוריהן. דודאי גובה מבשרן כנגד אימוריהן דהאי גובה מבשרן דקאמר רבי אבא אפי' חלק האימורין קאמר וקא פריך אי אליבא דרבנן אמאי הא אמרינן כו' אי אליבא דר' נתן פשיטא ולא שמעתיה וראשון עיקר דמסתברא דהאי דאותביה קא משני ליה דהא גמרא מסיפא דמילתיה דקאמר אינו גובה מאימוריהן פריך פשיטא אימורין לגבוה סלקי ועלה בעי לשנויי מה אינו גובה מאימוריהן דקאמר אינו גובה מבשרן כנגד אימוריהן: לחם פשיטא. הא לא אזיק: ניזק אוכל בשר. לאחר הקרבת אימורין: למעוטי זה אומר שורך היזק. שאינו יודע שור של מי הזיקו שהיו עמו שוורים של אנשים הרבה ומיוחדין דמתניתין הכי משמע שיהו כל נכסים שהזיקו מיוחדים לאדם אחד שאין בהם ספק: שנים שהיו רודפין. שני שוורים של שני בני אדם שהיו רודפין אחר שור של אדם אחד: בשקדם וזכה בו אחר. לאחר שהזיק: למעוטי נגח ואח''כ הקדיש. דהכי משמע שיהיו מיוחדים לאדם אחד לעולם משעת נגיחה עד שעת העמדה בדין: והועד בבעליו והמית איש השור יסקל וגם בעליו יומת. דמשמע שיהא לו בעל אחד משעת העדאה ועד שעת העמדה בדין: שוין כאחד. בבעל אחד: חוץ מרשות המיוחדת למזיק. שאם נכנס שור ניזק בחצר המזיק והזיקו שור המזיק פטור: חצר השותפין חייב בה. הכתוב על השן ועל הרגל אם אכלה בהמתו של זה פירותיו של זה או דרסה על כליו חייב דבשדה אחר קרינן ביה ולא הוי כרשות הרבים וכ''ש על הקרן ותולדותיו דהא אפי' ברה''ר נמי חייב ודקתני מתניתין רשות הניזק והמזיק אדלבתריה קאי וה''ק רשות הניזק והמזיק כגון חצר השותפין כשהזיק חב המזיק ובשן וברגל קאמר דבקרן לא אצטריך למימר דהא ברה''ר דיש לשניהם רשות בה נמי חייב אלא בשן ורגל קאמר וקמ''ל דלאו כרה''ר דמיא: ורשות הניזק והמזיק נמי פטור. בשן וברגל קאמר דבעינן ובער בשדה אחר אבל קרן חייב דלא גרע מרה''ר: כשהזיק חב המזיק לאתויי קרן. לר' אלעזר דאי משום מיטב הא תנא ליה רישא אלא לאתויי קרן דחייב עליו דלא תנייה לעיל בהדי ארבעה אבות: הניחא לשמואל. דאמר בריש פירקין מבעה זה השן ותנא שור לרגלו ומבעה לשינו אצטריך הא לאתויי קרן: אלא לרב דאמר. מבעה זה אדם ושור דתנא בהדי ארבעה אבות לכל מילי תנייה לאתויי מאי: תם משלם חצי נזק ומועד נזק שלם. מפרש לקמיה: נפרצה. כותל בלילה מאיליה ובכותל שאינו רעוע קאמר דהוה ליה אונס: לימא ליה. משאיל לשואל: אילו אזיק. שורו שור של אדם אחר: בעית לשלומי ליה. שהרי שמירתו עליך השתא כו': אלא דאזקיה תורא דשואל לתורא דמשאיל. וקתני חצי נזק: לימא ליה. בעלים: אילו איתזק מעלמא. אם הזיקו שור של אדם אחר: בעית לשלומי לי כולא ניזקא. דהא שואל חייב באונסין השתא דאזקיה כו': לעולם דאזקיה תורא דמשאיל לתורא דשואל. וקאמר חייב משאיל לשלם ודקשיא לך הרי השואל מוטל לשומרו שלא יזיק: כשקבל עליו. השואל: שמירת גופו. שלא יזיקנו אחר: 

תוספות



 אמר רבא תודה שהזיקה. אע''ג דרבא מפרש מתניתין דין מעילה ולא אוקי מתניתין כרבי יוסי הגלילי על כרחך הכא איירי לר' יוסי הגלילי: שנאמר והועד בבעליו והמית. נראה דלאו מוהועד קדריש דהאי והועד לא איירי בעדות שעושין לסקלו כ''א לייעדו אלא מסיפא דקרא קדריש דכתיב והשור יסקל וכן משמע לישנא דפריך והא השור יסקל בגמר דין הוא דכתיב: חצר השותפין חייב בה על השן ועל הרגל. במיוחד לפירות ולא לשוורים פליגי כדמוכח בסוף הסוגיא דפליגי בקושיא דרבי זירא ובפירוקא דאביי ולפי זה היה יכול רב חסדא לפרש המשנה כמו שמפרש ר' אלעזר ויפרש רשות הניזק והמזיק במיוחדת לפירות ולשוורים דמודה רב חסדא דפטור וגרסינן לקמן אמר לך רבי אלעזר ותסברא מתניתין מי לא פליגי ומיהו לספרים דגרסי לקמן ותסברא מתניתין מי פליגי ובסוף גרסי אלא כי תניא ההיא וכל זה מדברי רבי אלעזר וצ''ל דפליגי במיוחדת לפירות ולשוורים וה''פ ותסברא מי פליגי והתניא כו' אלא ודאי לא פליגי וכי קתני כו' ולפי גירסא זו לא יהיה תחילת הסוגיא כמו במסקנא דפליגי בקושיא דרבי זירא ובפירוקא דאביי: כשהזיק חב המזיק לאתויי קרן. וא''ת ולרב חסדא מנא ליה לאתויי קרן לשמואל וכל הני לרב ועוד דברייתא דקתני כשהזיק חב המזיק מייתר לאתויי כל הני קשיא לרב חסדא וי''ל דלדידיה נמי איכא יתורא דהוי מצי למיתני ורשות הניזק והמזיק חייב ולא ליתני כשהזיק חב המזיק אך קשה דלשמואל תיקשי הברייתא: כגון שקבל עליו שמירת גופו כו'. איפכא לא מצי למימר כגון דאזקיה תורא דשואל לתורא דמשאיל וכגון שקבל עליו שמירת נזקיו ולא קבל עליו שמירת גופו דמילתא דלא שכיח הוא ואע''ג דבהכיר בו שהוא נגחן אמרינן סוף [פרק שור] שנגח ד' וה' (לקמן מה:) סתמא דמילתא דלא אזיל איהו ומזיק אחריני קביל עליה דאתו אחרים ומזקי ליה לדידיה לא קביל עליה בשואל לא שייך למימר הכי דמסתמא שואל קבל עליה שמירה מעולה: 

רבינו חננאל

אמר רבא תודה שהזיקה ובא הניזק להשתלם מבשרה מי יביא הלחם המתנדב חייב להביא לחמה דחיובא עליה רמיא או דלמא לחמה הכשירה דזיבחא הוא והרוצה להכשיר הזבח לאכול הבשר והוא הניזק עליו להביא לחמה ואסיקנא המתנדב חייב דלחם חיוב בעלים הוא. כתב גאון זצ"ל אשכחן נוסחא עתיקתא בהאי לישנא אמר רבא תודה שהזיקה לר' יוסי הגלילי משתלם חצי נזק מבשרה אבל לא מאימוריה והניזק אוכל בשר ומתכפר מביא לחמה היינו קמייתא דרבא סיפא איצטריכא ליה מאי דתימא לימא ליה מזיק את אכלתא בישרא אנא אייתי לחמא קמ"ל דאמר ליה הניזק לחם למאי אתי ליה לכפרה אני מי אית לי כפרה בגווה.



נכסין של בני ברית למעוטי דעובד כוכבים כו' נכסים המיוחדין למעוטי זה אומר שורך הזיק וזה אומר שורך הזיק.



במתניתא תנא למעוטי דהפקר וכגון שקדם אחד וזכה בו. רבינא אמר למעוטי נגח ואחר כך הקדיש או הפקיר. ואסיקנא בעינן עד שתהא מיתה והעמדה בדין וגמר דין שוין כאחד.



חוץ מרשות המיוחדת למזיק דיכיל למימר ליה תורך ברשותי מאי בעי.



ורשות הניזק והמזיק. אמר רב חסדא אמר אבימי חצר השותפין חייב בה על השן ועל הרגל והכי קאמר כו' ר' אלעזר אמר פטור בה על השן ועל הרגל והכי קאמר כו' כשהזיק חב המזיק לאתויי קרן אלא לרב לאתויי מאי לאתויי הא דת"ר כשהזיק חב המזיק להביא שומר חנם והשואל שומר שכר והשוכר דאזיק תורא דמשאיל לתורא דהני וכגון דקבילו עלייהו נטירותא דגופיה ולא קבילו עלייהו נטירותא דנזקין דמרי תורא משלם לשומרין תם חצי נזק ומועד נזק שלם ואם קיבלו עליהן גם שמירת ניזקין בעל השור פטור דיכול למימר להו אילו אזיק לאחריני אתון בעיתו לשלומי השתא דאזיק לתורא דידכו בעינא לשלומי לכו.





רשב"א

הא דאמר רב יהודה למעוטי א' אומר שורך הזיק וא' אומר שורך הזיק. לא ידעתי למה תפס לשון זה שאין המחלוקת בין שני השוורים המזיקים אלא בין שניהם לניזק והו"ל למימר שורו הזיק כלומר דכל חד וחד מצי מדחי ליה ועוד קשיא לי למה ליה לתנא לאשמועינן הכי פשיטא דכל חד וחד מצי מדחי ליה.





אפילו נגח ואחר כך הפקיר נגח ואח"כ הקדיש פטור שנאמר והועד וכו'. עד שתהא מיתה והעמדה בדין וגמר דין שוין כאחד מסתברא דלאו כאחד שיהא משעת נגיחה ועד שעת גמר דין מאיש אחד שא"כ אפילו נגח ומת ונפל השור לפני יורשין ועוד היה לו לומר אח"כ הקדיש או מכר אלא משמע עד שיהיו שוין כאחד שיהא מבעלים קרי' ביה מתחלתו ועד גמר דין שור איש כנ"ל.





שנאמר והועד בבעליו. ואע"ג דהאי והועד לא מיירי בעדות שמעידין לסוקלו אלא ליעדו כדי שישמרנו דמסיפא דקרא קא דריש דכתיב והשור יסקל וכן משמע מדפריך השור יסקל כתיב.





כגון שקבל עליו שמירת גופו ולא קבל עליו שמירת נזקיו. וה"ה דה"מ למינקט איפכא כגון דאזיק תורא דשואל לתורא דמשאיל וכגון שקבל עליו שמירת נזקיו ולא קבל עליו שמירת גופו.





המאירי

בהמת שלמי תודה שהזיקה גובה מבשרה ולא מלחמה שאין הלחם מכלל גופה ודבר זה לא היה צריך לאמרו אלא שמ"מ צריכין אנו לידע בדין זה שהניזק אוכל הבשר והבעלים מביאין לחם ואינו אומר היאך אני מביא לחם ואתה אוכל בשר שהלחם כפרת הבעלים היא ואחר שהוא נתכפר בו שהרי לשמו הוא קרב אף הוא מביא לחם:



שני שוורים שהיו רודפים אחר אחד והזיק אחד מהם ולא נודע איזהו שניהם פטורין ומ"מ אם היו שניהם של איש אחד משלם מגוף הפחות שבשניהם ואם היו מועדין משלם נזק שלם מנכסיו וכן אפילו היו של שנים אם הזיקו שניהם כאחד אין ספק ששניהם חייבים:



שור של זה שנגח שור של הפקר ובא אחר וזכה בו אין ספק שזה פטור שהרי לא היה שלו בשעה שהוזק הזיק זה של הפקר וקדם אחר וזכה בו קודם שיתפשנו זה שהוזק את שלו פטור מלשלם בשעה שהזיק לא היו לו בעלים גדולה מזו שורו של ראובן שהזיק את שורו של שמעון ובא ראובן והקדישו או הפקירו קודם שעמד בדין או אף לאחר שעמד בדין קודם שנגמר דינו וזכה בו אחר פטור שאין חיוב עד שיהיו לו בעלים בשעת ההזק ובשעה גמר דין וגדולי המחברים פרשו דוקא בשעת ההזק ובשעת עמידה בדין וצריך שתדע שלא נאמר כן אלא במועד אבל בתם אע"פ שהקדישו מוקדש אם הפקירו אינו מופקר וכמו שאמר ר' עקיבא בפרק המניח תורא דשותפי נינהו ושם יתבאר וכן יתבאר שם שאם מכרו הניזק טורפו שלא הופקעו מטלטלין מטירפא אלא משום דלית להו קלא והאי כיון דאזיק קלא אית ליה:





שיטה מקובצת

 למעוטי מאי למעוטי דנכרי הא קתני לה לקמן וכו'. גבי נכסים שאין בהם מעילה. לא שייך למיפרך הכי דחידוש אשמועינן לחייב קדשים קלים ואליבא דרבי יוסי הגלילי. אך קצת קשה אמאי בעי למיתני התם בפרק ארבעה וחמשה שור ישראל שנגח שור של הקדש פטור הא שמעינן לה הכא במתניתין נכסים שאין בהם מעילה הוא דחייב הא יש בהם מעילה פטור. ויש לומר משום דרשות הפסוק תני לה התם שור רעהו אמר רחמנא ולא שור של הקדש. מהר"י כ"ץ ז"ל.


אמר רב יהודה למעוטי זה אומר שורך הזיק וכו'. לא ידעתי למה תפס לזה שאין המחלוקת בין שני השוורים המזיקים אלא בין שניהם לניזק והוה ליה למימר זה אומר שורו הזיק כלומר דכל חד וחד מצי מדחי ליה. ועוד קשה לי למה ליה לאשמועינן פשיטא דכל חד וחד מצי מדחי ליה. הרשב"א ז"ל.


רבינא אמר למעוטי נגח וכו'. דאף על גב דלענין קטלא דשור הלכה כרבי יהודה לענין תשלומין מיהא אם הפקירו או הקדישו קודם העמדה בדין פטור דכתיב ומכרו את השור החי וחצו את כספו אלמא בדאית ליה בעלים בשעת תשלומין מיירי. הראב"ד ז"ל.
ותימה לרבי ישמעאל דאמר יוחלט השור בבית דין ואם מכרו אינו מכור דאינו יכול להפקיעו אם כן הוא הדין לענין הפקר והקדש הוי מוחלט ואין בידו להפקירו בכך. ויש לומר דרבינא איירי הכא במועד דכיון דנסקל לא שייך ביה החלטה בבית דין. ותדע דמיירי במועד מדקתני עלה והועד בבעליו דבעינן מיתה והעמדה בדין וכו' ופריך והא שור יסקל בגמר דין הוא דכתיב אלא אימא עד שתהא מיתה והעמדה וכו'. מהר"י כ"ץ ז"ל.
ולענין פסק כתב הרב המאירי ז"ל וזה לשונו שורו של ראובן שהזיק שורו של שמעון ובא ראובן והקדישו או הפקירו קודם שעמד בדין או אף לאחר שעמד בדין קודם שנגמר דינו וזכה בו אחר פטור שאין חייב עד שיהיו לו בעלים בשעת ההיזק ובשעת גמר דין. וגדולי המחברים פירשו דוקא בשעת ההיזק ובשעת העמדה בדין.
ודע שלא נאמר כן אלא במועד אבל בתם אף על פי שאם הקדישו מוקדש אם הפקירו אינו מופקר כמו שאמר רבי עקיבא בפרק המניח. ע"כ לשונו.
וזה לשון ה"ר יהונתן ז"ל כשקדם וזכה בו. ולהכי מיפטר דבעינן שיהיו לו בעלים משעת נגיחה עד שעת העמדה בדין דאי לאו הכי מיפטר. ואף על גב דאמרינן מכרו מזיק אינו מכור אליבא דדברי הכל לא דמי הפקר למכר לפי שהלוקח הוא דאפסיד אנפשיה כשקנה אותו ונתן לו דמים שאף על פי שנתן לו הדמים עדיין שם בעלים הראשונים עליו והוי כאלו לא מכרו אבל כשהפקיר פקע שם בעליו ממנו ואנן בעינן שיהיו לו בעלים משעת נגיחה עד שעת העמדה בדין דילפינן שור תם שהזיק את השור משור תם שנגח את האדם דהא רבי יהודה גמר שור שנגח את השור מקראי והועד וכו' וזהו שהביא הרא"ש ז"ל הפסוק שנאמר והועד בבעליו והמית עד שתהא מיתה והעמדה בדין וגמר דין שוין כאחד משום דילפינן להו מהדדי. ע"כ לשונו.


שנאמר והועד בבעליו והמית. ואף על גב דהועד לא איירי בעדות שמעידים אלא כדי לייעדו מכל מקום מדאסמכינהו קא דריש דלאשמועינן שיהא לו בעלים בנגיחות הראשונות לא אצטריך הקישא דבהדיא כתיב בעליו. תוספות שאנץ ותוספי הרא"ש ז"ל.


יתר על כן אמר רב יהודה אפילו נגח וכו'. שנאמר והועד בבעליו וכו' עד שתהא מיתה וכו'. מסתברא דלאו כאחד שיהא משעת נגיחה ועד שעת גמר דין מאיש אחד שאם כן אפילו נגח ומת ונפל לפני יורשים. ועוד לימא אחר כך הקדיש או מכר אלמא משמע עד שיהיו שוין כאחד שיהא מבעלים מתחילתו ועד סופו שור איש. כן נראה לי. הרשב"א ז"ל.


חצר השותפין חייבין בה על השן וכו'. במיוחדת לפירות וכו' כמו שכתבו בתוספות עד ולפירוש זה היה יכול רב חסדא לפרש המשנה וכו' כמו שכתבו בתוספות. אלא דמשמע ליה דפשטא דמתניתין דרשות הניזק והמזיק קאי אסיפא. הרא"ש ז"ל.
ורבי אלעזר לא מצי לאוקמי מתניתין שאינה מיוחדת לא לזה ולא לזה לפירות אלא דחד וגם אינה מיוחדת לא לזה ולא לזה לשוורים ואז הוי חצר הניזק אפילו לרבי זירא כמו שכתבו התוספות לקמן בדיבור המתחיל מי לא פליגי משום דלא שייך למיקרייה רשות הניזק והמזיק כיון שאין רשות ליכנס לשם לא פירות ולא שוורים דבשלמא שותפין תוכל לקרותו דכיון שאין רשות לשניהם להכניס לשם שוורים הם שותפים בזה לאפוקי ממאן דאמר שאין נקראים שותפים כהאי גוונא אבל רשות המזיק והניזק לא שייך לקרותו. גליון.


לאיתויי קרן. וניחא ליה לאוקמי הכי משום דנראה לו דוחק כשהזיק חב המזיק יהיה דבר חדש. תלמידי ה"ר ישראל ז"ל.


לאיתויי קרן. אף על גב שכבר הובאו במשנה ראשונה ממה שאמר גם כן וכשהזיק וכו' החזירו בכאן לרבות חיובו בחצר השותפים. הרב המאירי ז"ל.


והתוספות כתבו בענין אחר לעיל בדיבור המתחיל כשהזיק חב המזיק וכו'. כתוב בתוספות אך קשה דלשמואל תיקשי הברייתא. וי"ל דלשמואל נמי איכא ייתורא דהוי ליה למימר כשהזיק חייב ולא יותר. ויש מתרצים מכח מיטב דהוא מיותר. תלמידי ה"ר ישראל ז"ל.


לאיתויי הא דתנו רבנן כשהזיק חב המזיק וכו'. תימה דלעיל אמרינן לרב תנא אדם וכל מילי דאדם אם כן מה צריך לתנא דברייתא כשהזיק חב המזיק לשומר חנם וכו' דהיינו בכלל אדם. וי"ל דתנא דברייתא סבר אליבא דרב תנא אדם וכל מילי דאדם. גליון.


אילימא דאזקיה תורא דמשאיל וכו'. לכך נקט דמשאיל ושואל טפי מאינך שומרים משום דפריך שפיר טפי מהני דאפילו כשהוזק באונס מחייב השואל. לעולם דאזקיה תורא דמשאיל וכו'. תימא אמאי לא מוקי לה כגון שהזיק תורא דמשאיל לתורא דעלמא ושואל חייב בניזקין כגון שקבל עליו שמירת נזקיו וכן בכולהו. ויש לומר דהא קתני לה בהדיא לקמן פרק ארבעה וחמשה דקאמר ארבעה שומרים שנכנסו תחת הבעלים ואם כן לא איצטריך כשהזיק חב המזיק לאתויי כהאי גוונא אף על גב דמצי לשנויי תני והדר מפרש כדלעיל מכל מקום דעדיפא מינה קא מתרץ. ועוד יש לומר דאם כן הוי ליה למימר בברייתא בהדיא לאתויי שומר חנם והשואל שנכנסו תחת הבעלים כדקתני לקמן אבל מדקתני שהזיקה בהמה ברשותו משמע ברשות השומרים דהיינו שהזיק שורו של שומר את שורו של בעלים או איפכא. תלמידי ה"ר פרץ ז"ל.


וכן תירץ מהר"ר משה דמדקתני הזיקה הבהמה ברשותם משמע דבביתו הזיקה. ע"כ לשון תוספי הרא"ש ז"ל.


לעולם דאזקיה תורא דמשאיל לתורא דשואל והכא במאי עסקינן שקבל עליו שמירת גופו וכו'. והוא הדין דהוה מצי למימר איפכא כגון דאזיק תורא דשואל וכו' וכגון שקבל עליו שמירת נזקיו ולא קבל עליו שמירת גופו. הרשב"א ז"ל.
ותלמיד ה"ר פרץ ז"ל תירץ דלהכי לא מוקי לה איפכא משום דמילתא דלא שכיחא היא דלא שייך אלא כשהכיר בו כשהוא נגחן כדאיתא לקמן. ע"כ. וכן תירצו בתוספות.





מהרש"א - חידושי הלכות

בתוס' בד"ה כגון שקיבל עליו כו' איפכא לא מצי למימר כגון דאזקיה תורא דשואל כו' עכ"ל דהוה ניחא טפי למימר איפכא דהשתא לא תיקשי כלל אימא סיפא נפרצה בלילה כו' ודו"ק:





מהר"ם

תוס' ד"ה שנאמר והועד בבעליו והמית. נראה דלאו מן והועד קא דריש פירוש להעמדה בדין אלא מסיפא דקרא מהשור יסקל דריש העמדה בדין וק"ל:


ד"ה הצד השותפין וכו' במיוחדת לפירות ולא לשוורים פליגי ר"ל אבל במיוחדת לפירות ולשוורים אפילו רב חסדא מודה דפטור וכו':


בא"ד וגרסינן לקמן ותסברא מתני' מי לא פליגי וכו'. דלפי גירסא זו ס"ל לר"א דמתני' פליגי ולא ס"ל דההיא דפטר איירי במיוחדת לזה ולזה בין לפירות ולשוורים אלא בכל ענין ס"ל דפטור בה על השן ועל הרגל ולכך י"ל דרב חסדא לא מחייב אלא במיוחדת לפירות ולא לשוורים אבל לפי הגירסא דגריס ותסברא מי פליגי וכו' וס"ל לרבי אליעזר דלא פליגי אלא ההיא דרב יוסף איירי במיוחדת לפירות ולא לשוורים וההיא דקתני פטור איירי במיוחדת לפירות ולשוורים וא"כ גם רבי אליעזר מודה דחייב במיוחדת לפירות ולא לשוורים והא דפליג ארב חסדא היינו במיוחדת לפירות ולשוורים מכלל דרב חסדא מחייב אפילו במיוחדת לפירות ולשוורים וא"כ לפי גירסא זו לא יהיה התחלת הסוגיא כמו במסקנא וכו' וק"ל:


ד"ה כשהזיק חב המזיק כו' ועוד ברייתא דקתני כשהזיק חב המזיק וכו' קשיא לרב חסדא ד"ל ועוד אפילו את"ל דיש לדב חסדא שום יתור אחר דאתי מיניה קרן לשמואל וכל הני לרב מ"מ הברייתא דקתני דכשהזיק אתי לאתויי כל הני קשיא ליה לרב חסדא דהא לדידיה כשהזיק חב המזיק ארשות הניזק והמזיק דלעיל מיניה קאי אך קשה דלשמואל תקשי הברייתא דהא לשמואל אתי וכשהזיק חב המזיק לאתויי קרן וברייתא מייתי ליה לאתויי כל הני:





חכמת שלמה

רש"י בד"ה לעולם כו' יזיק כשקבל כו' והד"א:





מהר"ם שיף

בתוס' בד"ה כשהזיק חב המזיק כו' ולא ליתני כשהזיק חב המזיק. ר"ל וכל הבבא מייתרא ולא הול"ל רק חייב אבל לא כשהזיק חב המזיק לחודיה מייתרא דאם כן לשמואל נימא דאייתרא ליה כשהזיק חב המזיק דבמשנה קמייתא לאתויי קרן דחב לשלם ממיטב הו"ל [ול"ק קושייתם לשמואל תקשי ברייתא אברייתא דכשהזיק חב המזיק בתרייתא אע"כ עיקר הילפותא מכולה בבא דהשתא לא משתמע רק מבבא בתרייתא מכיון דכבר אשמעינן מיטב בבבא דרישא וכמ"ש רש"י כאן בד"ה כשהזיק כו' דאי משום מיטב כו'. וכ"כ התוס' לעיל (בבא קמא דף ד') בד"ה כשהזיק חב המזיק]:


בתוס' בד"ה כגון שקיבל כו' ולא קיבל עליו שמירת גופו כו'. וקמ"ל דתם איכו משלם אלא חצי נזק דס"ד שמירת גופו מהזיקות דעלמא לא קיבל עליו אבל אם יוזק משור דיליה ס"ד דקיבל. ולולי דבריהם היה נראה דמש"ה לא קאמר איפכא דלפ"ז אין קמ"ל אלא דתם אינו משלם אלא חצי נזק דמה שמועד משלם נזק שלם הוא פשיטא דלא עדיף מאינש דעלמא ומכשהזיק חב המזיק לשלם ממיטב דמרבינן הך איירי במועד וק"ל:





רש"ש

גמרא אי למעוטי נכרי הא קתני לה לקמן כו'. והא דלא מקשה כן על הא דנכסים שאין בהם מעילה דג"כ תני לה לקמן שור ש"י שנגח שור של הקדש כו' פטור הוא משום דלריו"ח לעיל אדרבה סתרן אהדדי כמש"כ בסמוך ורבא בלא"ה נשאר בקושיא לעיל:



שם רבינא אמר למעוטי כו' תנ"ה יתר ע"כ אר"י כו'. עי' בתוי"ט ול"נ דגם במיתה דרשי ליה רבנן לענין כופר ובזה לא יסתיר את הירושלמי שהביאו התוס' (בגיטין ל ב) ד"ה וכי דכהת"כ למידה ומלמדה חוץ כו' ועמש"כ שם:



רש"י ד"ה והועד שיהיה לו בעל אחד כו' ובד"ה שוין כאחד בבעל אחד הן. לפי פירושו אפי' מכרו לאחר ליפטר וכ"מ להדיא בפירושו (לקמן ס"ד מד) ויותר מבואר בפי' (לקמן צח ב) ד"ה מכור ועמש"כ שם ולשון הנ"י שוין כאחד בבעלים החייבין ונכון:





פני יהושע

בפרש"י בד"ה חצר השותפין וכו' וכ"ש על הקרן דהא אפי בר"ה נמי חייב כו'. לא שייך לומר דאת' לאשמעינן דלא הוי רשות למזיק דמילתא דפשיטא היא דכיון שהם גם כן רשות הניזק לא שייך לומר תורך ברשותי מאי בעי ולכך פרש"י נמי בסמוך בד"ה ורשות הניזק בקרן פטור וק"ל:


בגמרא וה"ק חוץ מרשות המיוחדת וכו'  לאו רב חסדא קאמר ליה אלא סתמ' דהש"ס הוא דמפרש לה הכי לפי מאי דס"ד השתא וכן לר"א בסמוך וק"ל ועיין בק"א:


בתוספות בד"ה חצר השותפין וכו' וגרסינן לקמן א"ל רבי אליעזר ותסברא מתנית' מי לא פליגי וכו'. פי' דלפ"ז דפלוגתא ר"ח ור"א לפי מאי דס"ד השתא הוא בחצר המיוחדת לפירות ולא לשוורים א"כ כי קאמר א"ל ר"א מתניתא וכו' פירושו דבעי ר"א לאוקמי מלתא כתנאי דס"ל דתרווייהו בריית' איירי באינה מיוחדת לשוורים וא"כ איהו דאמר כרשב"א ודחי לה סתמא דתלמודא דלא הוי כתנאי דמצינו לאוקמי בריית' דרשב"א במיוחדת לזה ולזה וא"כ הוי מילתא דר"ח אליבא דכ"ע אך לספרים דגרסי לקמן ותסברא מתנית' מי פליגי וגרסי בסוף אלא כי תניא ההיא משמע מזה דר"א מייתי סייעתיה דלא תקשי ליה ברייתא דר' יוסף דעל כרחך דר' יוסף איירי באינה מיוחדת לשוורים דאל"כ תקשי אידך מתניתא וא"כ שכל עיקר של ר"א להוכיח דברייתא דר"י איירי באינה מיוחדת לשוורים כי היכי דלא תקשי ליה מוכח דאיהו ור' חסדא איירי במיוחדת אף לשוורים ועל זה כתבו דלפ"ז לא יהיה תחילת הסוגיא כמו המסקנא דהא במסקנא משמע דפליגי באינו מיוחדת לשוורים והשתא ס"ד דפליגי במיוחדת וק"ל ועיין מ"ש בסמוך בגמ' שם:


בתוספות כשמזיק חב המזיק וכו' אך קשה דלשמואל תקשה הבריית' עכ"ל. ואע"ג דמגופא דברייתא לא קשה על שמואל במאי דקאמר דאתיא לאתויי קרן דהא בברייתא נמי הכי משמע דקאמר תם משלם ח"נ וכו' אלא דלשמואל תקשי מנ"ל בריית' דאתי לאתויי קרן דשומרים דלדידיה משמע דאתי לאתויי קרן גרידא:





שערי תורת בבל

(יג ב) נגח ואח"כ הפקיר פטור.—וכתב בטור ח"מ סי' תו, שאם חזר וזכה בו חייב. ועי' בפלפולא חריפתא על הרא"ש כאן שהתפלא, דא"כ לא משכחת לה דמועד ישלם מן העליה, דודאי יפקיר אותו ולא יזכה בו. ואין זה צריך לפנים, דמשכחת לה כשאין הבעלים יודעים דין זה. ועוד משכחת לה בשור שוה מאתים דנגח שור שוה מנה, שזה לא יפקיר מאתים בשביל מנה.


(שם) עד שתהא מיתה וגמר דין והעמדה בדין שוין כאחד.—עי' לקמן מד סע"ב רש"י ד"ה אם עד, דמשם מוכח דמכר דינו כמקדיש ומפקיר, ומה דאיתא לקמן (לג ב) "מכרן מכור לרדייא" צ"ל דאתא כרבנן ודלא כר' יהודה. אבל דעת הרשב"א בחדושיו כאן דאין דין מכר ומתנה כמקדיש ומפקיר וחייב אף לר' יהודה. והנה הרא"ש בפרקין סי' ט"ז כתב בשם הר"מ, דבממון אף רבנן מודים, ומזה מוכח כדעת הרשב"א. וראה בהגהות רעק"א (לקמן צ ע"ב), שהקשה להר"מ מזה שאמרו (לג ב) "הקדישו מוקדש משום דר' אבהו". ונראה לומר, שהר"מ חולק בין קדשים שיש בהם מעילה לקדשים שאין בהם מעילה, והמקדיש הקדש שאין בו מעילה הכל מודים דחייב. ועי' בל"מ הל' נזקי ממון פ"ה ה"ד.


(יג סע"ב) להביא ש"ח והשואל נושא שכר וכו'.—בביאור ברייתא זו נדחקו בתלמוד כאן. ובשמ"ק כאן בשם תלמידי הר"פ הקשה: מפני מה לא העמידו ברייתא זו כפשטה בשהזיקו של אחרים, שהשומרים נכנסו תחת הבעלים, וכדתנן לקמן (מד ב)? ונדהקו שם ליישב זה. אבל מצינו בירושלמי דפרקין ה"ב שאמרו שם על לשון המשנה "ורשות הניזק והמזיק בתשלומין" (כפי נוסח סדר המשנה שבירושלמי, ע"ש): "זה ש"ח והשואל נושא שכר והשוכר". ולפי הנוסח ההוא מוכרח כביאור הבבלי כאן, ואינו ענין למה ששנינו לקמן מד ב.





רשימת שיעורים - הגרי"ד סולובייצ'יק

גמ'. זה אמר שורך הזיק וכו'. יש לדקדק כי לכאורה ליכא כאן דין מיוחד בהלכות נזקין אלא דין הוא בכל התורה כולה שבכל ספק ממון אמרינן המוציא מחבירו עליו הראייה, ובכן קשה למה הזכירה המשנה דין זה כאן בתוך הלכות מזיק, עי' ברשב"א. אמנם לולי דמסתפינא הייתי מציע שהגמרא מחדשת שספק חיוב מזיק פטור בתורת ודאי ולא בתורת ספק כבשאר ספקא דממונא לקולא. נ"מ תהיה בשני תמים השייכים לשני בני אדם וספק מי נגח שבשעת הנזק שני הבעלים פטורים, ואח"כ מכרו את שני התמים לאדם שלישי, כי לכאורה חייב השלישי לשלם ממ"נ שכן בודאי מצוי מזיק אחד ברשותו. ויש כאן חידוש דין שהקונה פטור כי הואיל ובשעת הנזק נולד ספק מי חייב חל פטור ודאי ושניהם פטורים ודאי. ברם יעויין לקמן (לה:) שלדעת סומכוס אמרי' יחלוקו וקשה למה אינו פטור ודאי. ונראה שרק הסכום שהוא פטור ממנו מדין ספק הופך להיות פטור ודאי. לכן לרבנן הסוברים שמספק פטורים חל פטור ודאי על הכל. מאידך אליבא דסומכוס שחייבים לשלם מחצה מדין ספק ממון חולקין אין פטור ודאי חל על מחצה. ה"ה אף אליבא דסומכוס חל פטור ודאי על המחצה השניה שפטור מדין ספק נזק, ואם אדם שלישי יקנה את שני המזיקים לא ישלם יותר ממחצה, ובכך סומכוס דומה לרבנן. והוא חידוש עצום, וצ"ע בזה.
גמ'. ליזיל וליתיה בשקדם וזכה בו אחר. בפשטות לפי קושית הגמ' חל חיוב שור תם עקב מעשה הנזק שעשה ובלי פשיעת הבעלים, ולכן מקשה שיתפוס השור למרות שבשעת הנזק היה של הפקר. ומתרץ הש"ס שאין לניזק זכות כלל כי אף החיוב בתם תלוי בפשיעת הבעלים בשמירתו.
ברם הרמב"ם כתב בפ"ח מהל' נזקי ממון (הל"ד) וז"ל וכן שור הפקר שהזיק פטור שנא' שור רעהו עד שיהיו הנכסים מיוחדים לבעלים. כיצד שור הפקר שנגח וקודם שיתפוש אותו הניזק בא אחר וזכה בו פטור. ולא עוד אלא שור המיוחד לבעלים שהזיק ואחר שהזיק הקדישו או הפקירו הרי זה פטור עד שיהיו לו בעלים בשעת היזקו ובשעת העמדה בדין עכ"ל. ודבריו בתחילת ההלכה תמוהים דמשמע שגזיה"כ רעהו ולא של הפקר פוטרת באופן ששור הפקר נגח ובא אחר וזכה בו קודם שיתפוס אותו הניזק. וזה צריך עיון טובא כי ל"ל לגזיה"כ והרי המזיק היה הפקר בשעת הנזק ולא פשעו בו הבעלים וא"כ פשיטא שפטורים לפי שלא חל חיוב בלי שהבעלים יפשעו.190 ועוד קשה שלשון הרמב"ם "קודם שיתפוש אותו הניזק" מורה שיש לניזק איזו זכות תפיסה בבהמה שהזיקה - ויש להבין, איזו זכות ממון יכולה להיות לו בשור הפקר שהזיק.
ונראה שלרמב"ם דרך מחודשת בסוגיין. לדעתו בשור תם הפקר שנגח חלה זכות לניזק לתפוס את השור המזיק עבור הנזק, אלא שאם קדם אחר וזכה בשור המזיק לפני הניזק הופקעו זכויות הניזק. הפקעה זו נלמדת מגזיה"כ של רעהו ולא של הפקר.191 ולכאורה זכות הניזק לתפוס חלה דוקא בשור תם כי קיי"ל בתם שהוחלט השור (פ"ט מהל' נ"מ הלי"ב) ודין הוחלט השור כדנ"ל חל בגופו של השור בלי חיובי תשלומין על הבעלים, ואילו במועד לא שייך שתהיינה זכויות לניזק במזיק בלי חיובים שיחולו על הבעלים.192
גמ'. נגח ואח"כ הפקיר. א) בנוגע לפטור נגח ואח"כ הפקיר מסתבר כי אין כאן סברא גרידא אלא שהוא מיוסד בגזיה"כ וכפי הרמב"ם בסוף ההלכה הנ"ל בפ"ח מהל' נ"מ (הל"ד) שגזיה"כ רעהו מפקיעה את ההפקר מחיוב תשלומין.
ב) בנוגע לחיוב מיתה בשור הממית סובר ר"י שאם המית ואח"כ הפקיר פטור. וזה דוקא לשיטתו ששור הפקר דעלמא שהמית פטור. אולם לדעת רבנן שור הפקר חייב בכל מקום (עי' לקמן מד ב), וכן פסק הרמב"ם בפ"י מהל' נזקי ממון (הל"ו). בד"א בשור הממית. אבל בשור המזיק גם הרבנן סוברים שהפקר פטור ואפילו הזיק ואח"כ הפקיר פטורים הבעלים מנזק, וכן פסק הרמב"ם. כשהגמרא שלפנינו הביאה תניא נמי הכי מדברי ר"י לא התכוונה לצמצם את הפטור אליבא דר"י בלבד, אלא שבאה לדמות את הדין של נזק בשור הפקר אליבא דרבנן לדין של מיתה אליבא דר"י בשור הממית. אמנם בנזק כ"ע מודים שהפקר פוטר, ואף בהזיק ואח"כ הפקיר. (ועיין בש"מ שכ"כ בשם הראב"ד).
ג) והנה רש"י (ד"ה למעוטי נגח ואח"כ הקדיש) כתב וז"ל שיהיו מיוחדים לאדם אחד לעולם משעת נגיחה עד שעת העמדה בדין עכ"ל. ועוד כתב וז"ל שיהא לו בעל אחד משעת העדאה ועד שעת העמדה בדין עכ"ל. ברש"י מבוארים שני חידושים: א) אם הבעלים מכרו את השור לאדם אחר פטור, כי צריך להיות אותו בעל אחד כל הזמן; ב) אם הבעלים הפקירו את המזיק אחרי הנגיחה וקנו אותו בחזרה לפני העמדה בדין חל הפטור כי השור צריך להיות ברשות אותו בעל אחד כל הזמן בלי הפסק כלל.
ברם הטור (חו"מ סי' ת"ו) כתב וז"ל ולא עוד אלא אפילו היו לו בעלים בשעת נגיחה והפקירו קודם שעמד בדין פטור, מיהו דוקא אם זכה בו אחר. אבל אם הוא חזר וזכה בו חייב, וכן אם נגח ואח"כ מכר או הוריש חייב עכ"ל. אליבא דהטור אם הבעלים הפקירו וחזרו וזכו לפני העמדה בדין חייבים. וכן אם מכרו לאחר חייבים לשלם.
ובביאור המחלוקת נ"ל שלפי רש"י גזיה"כ היא שהפקר או מכירה פוטרת ולכן פטורים בכל אופן שהפקירו או מכרו לאחר. מאידך לפי הטור הלכה היא בהעמדה בדין - כלומר שאי אפשר להעמיד את הבעלים לדין על שור שכבר אינו שלהם. לכן אם הפקירו את השור וחזרו וזכו בו לפני העמדה בדין חייבים כי בשעת העמדה בדין הווים בעלים ושייך להעמידם לדין על נגיחת שורם. רק אם הפקירו את השור וזכה בו אחר לפני ההעמדה בדין הופקע החיוב כי הבעלים הראשונים שכבר הפקירו את השור אינם בני העמדה בדין ואף לא ניתן להעמיד את השני לדין שהרי קנה את השור מהפקר ולא יתכן לחייבו על מה שקרה בעבר לפני ההפקר כשהשור היה קנוי לבעליו הראשונים. אבל במכר שייך לחייב את הלוקח על נגיחת השור כי קנה את המזיק ישיר מהבעלים הראשונים של הנגיחה. הענין מוסבר לאור שיטת הראב"ד (ריש פ' הניזקין) שהלוקח נכסים משועבדים חייב לשלם את החוב של המוכר מדין ערב - כלומר מדין שעבוד הגוף והתחייבות הגברא. והוא דין בעיקר המקח שהלוקח מקבל על עצמו לשלם את חובות המוכר הנוגעים לקרקע זו. וכן במכירת שור נגחן הלוקח שור תם מתחייב לשלם מגופו של השור עבור הנגיחות שעשה ברשות המוכר. ולפיכך במכירת שור תם מעמידים את הלוקח לדין וגובים מגוף השור.
ד) הרמב"ם כתב ז"ל עד שיהיו לו בעלים בשעת היזקו ובשעת העמדה בדין עכ"ל. משמע שחולק על רש"י וסובר כטור שרק שעת העמדה בדין קובעת ואם יש בעלים בשעת העמדה בדין הם חייבים אע"פ שהפקירו את השור בין הנגיחה לבין העמדה בדין ואח"כ חזרו וזכו בו. ובנוגע למכר לא דיבר הרמב"ם.
ב.
הגמרא מצריכה "שתהא מיתה והעמדה בדין וגמר דין שוין כאחד". ואילו הרמב"ם כתב וז"ל עד שיהיו לו בעלים בשעת היזקו ובשעת העמדה בדין עכ"ל. וצ"ע למה השמיט את הצורך בגמר דין.
ונראה שהרמב"ם סובר שהצורך בגמר דין הוא רק אליבא דר' יהודה בנוגע לחיוב מיתה לשור שהמית שכשם שגמר הדין מחייב רוצח דעלמא ה"ה בשור הממית לענין חיוב מיתת בי"ד. ולכן מסתבר לאוקים את הפסוק הפוטר שור הממית בגמר דין. מאידך בשור המזיק אין הגמר דין עיקר המחייב של התשלומין אלא מעשה הנזק, ולכן מוקמינן את הפסוק הפוטר בהעמדה בדין.
אך לאמיתו של דבר נראה שקיימת מחלוקת בין הראשונים אם עיקר המחייב של קנס הוא מעשה הנזק דעלמא או גמר הדין בבי"ד: א) בפסקי הרא"ש (ב"ק פ"ק אות כ') הובאה מחלוקת הראשונים אם תפיסת שור תם בבבל בלי בי"ד סמוכים היא ע"פ תקנת חכמים או שמועילה מדאורייתא. אם תפיסה בבבל מועלת מן התורה מוכח לכאורה שחיובי קנס חלים משעת מעשה הנזק. מאידך אם גמר הדין בבי"ד מחייב קנס הדין של תפיסה בבבל הוא רק תקנתא דרבנן. ב) והתוס' במס' כתובות (דף מב. ד"ה ר"ש) כתבו וז"ל ואור"י כו' דאינו מתחייב כלל אלא משעת העמדה בדין ואילך עכ"ל, כלומר שחיוב הקנס תלוי בבי"ד ולא במעשה הנזק. ג) וכן יש לתלות שאלה זו בהמחלוקת בין הר"י לבין הר"ת (בתוס' לקמן דף סו. ד"ה טלאים כו') לגבי שיעור דמי כפל. הר"י סובר ששעת העמדה בדין (כלומר הגמר - דין) קובעת את שיעור הקנס של כפל. והר"ת סובר שמשערים לקולא לפי השער הכי זול בין שעת הגניבה לבין שעת העמדה בדין. ומסתבר שלפי הר"י רק הגמר דין מחייב ואילו אליבא דר"ת שני זמנים מחייבים כפל - שעת הגניבה ושעת העמדה בדין.193
בסוגיין מדובר על תם וח"נ קנס. והנה אם ננקוט שגמר הדין מהווה עיקר המחייב של קנס היה בדין שבהפקר שור תם לפני גמר הדין יהיה פטור. ומאחר שהרמב"ם השמיט מהלכותיו את הצורך בגמר הדין משמע שדעתו כאותם הראשונים הסוברים שעיקר המחייב של קנס אינו גמר הדין אלא מעשה הנזק.194
אמנם יש להעיר להיפך. הש"ע (סי' ת"ו סעיף ג') לא הבחין בין תם למועד. בשניהם פטור אם הפקירו לפני גמ"ד. ובשלמא בתם ניחא שהרי כפי שנתבאר יתכן שתלוי חיוב הקנס בגמר הדין. ברם חיוב המועד אינו קנס אלא ממון והוא בודאי חל משעת הנזק ואם כן קשה למה תהא שעת גמ"ד השעה הקובעת את הפטור במועד, שמסתבר שהפטור של הפקר עד שעת גמ"ד הוא רק בתם שכן קנס תלוי בגמ"ד, ואילו במועד רק שעת הנזק מחייבת ואם הפקיר אח"כ צ"ל חייב, ובכן צ"ע בכל אלה הפוסקים (ש"ע ונושאי כליו) שלא חילקו כנ"ל בין תם למועד.195
עוד יש להעיר שלמ"ד הוחלט השור מכרו המזיק אינו מכור כי השור משעת הנזק אינו ברשות המזיק מאחר שהוחלט לניזק, ובכן קשה היאך שייך לומר שאם הזיק ואח"כ הפקירו פטור - והרי כשם שמשעת הנזק אין השור ברשות המזיק למכרו ה"ה שאינו ברשותו להפקירו כי כמו מכר הפקר חל רק בדבר שברשותו.196
ונראה שזהו החידוש של גזיה"כ דרעהו שאע"פ שהמזיק אינו יכול למכור את התם כי הוחלט השור לניזק עכ"ז אם הפקירו הפקר כדי להחיל את הפטור, ודוקא לענין זה חל ההפקר ולא לדברים אחרים. משל למה הדבר דומה לקניית חמץ בפסח שהוא מחייבת את הקונה באיסור בל יראה ובל ימצא אע"פ שאין הקנין חל לכל שאר דיני התורה כי אין אדם קונה ומקנה איסורי הנאה. ה"ה כאן שההפקר חל לפטור המזיק אע"פ שהוחלט השור ואינו בדין שההפקר יחול ואמנם אינו חל לשאר הדינים שבתורה.
גמ'. להביא ש"ח כו' שהזיקה בהמה ברשותן. באסיפת רבנים אחת נפגשו הגר"ח זצוק"ל ובנו הגר"מ זצוק"ל עם הגאון ר' מאיר שמחה זצוק"ל, ודנו בדין שמירת נזקין בשומר אבידה. ואמר הגאון ר' מאיר שמחה זצוק"ל שלדעתו שומר אבידה חייב בשמירת נזקין הואיל והאבידה ברשותו וכפי שכתבו התוס' לקמן (דף נו: ד"ה פשיטא כו') בחיוב גזלן בנזקין וז"ל דסברא הוא דגזלן נכנס תחת הבעלים דכיון שהוציא מרשות בעלים שהיו חייבין בשמירתה ואין הבעלים יכולים לשומרה לפי שנגזלה מהם יש על הגזלן לשומרה דלענין נזקין אקרי בעלים כל מי שבידו לשומרה וכו' ועוד כיון דגזלן קמה ליה ברשותיה גם לענין אונסין יש לחשב בעלים יותר משותף וכו' עכ"ל. והנה לפי הסברה הראשונה שבתוס' "כל מי שבידו לשומרה" נקרא בעלים לנזקין וה"ה לשומר אבידה.197
הגר"ח זצוק"ל ובנו הגר"מ זצוק"ל חלקו על הגרמ"ש זצוק"ל וטענו שגם לפי הסברה הראשונה שבתוס' לא כל מי שבידו לשומרה חייב בנזקין אלא כפי שהטעימו התוס' בתחילת דבריהם, כי דוקא מי שהוציא את המזיק מרשות הבעלים שהיו חייבין בשמירתו וגרם שהבעלים אין יכולים לשומרה עוד, לפיכך נכנס תחת הבעלים. סברה זו שייכת בגזלן או בשומר פקדון דעלמא שלקחו המזיק מידי הבעלים. ואילו אבידה לא היתה ברשות בעליה מעת שנאבדה והבעלים לא יכלו לשומרה שלא תזיק ובכן המוצאה לא הוציאה מתחת יד שמירת הבעלים - שלא כגזלן וכשומר פקדון דעלמא. משום כך המוצא אבידה לא נכנס תחת הבעלים לשמירת נזקין ופטור.
הנה בשיעורים למעלה (דף י: תוס' ד"ה אי קעבד) הבאנו מחלוקת הראשונים אם שומר פקדון דעלמא חייב בשמירת נזקין עקב התחייבות מפורשת מצדו או מחיוב שהתורה הטילה עליו מאחר שבידו לשומרה וכנ"ל. כל הדיון בין הבעל אור שמח ובין הגר"ח והגר"מ זצוק"ל היה רק אליבא דהראשונים שחיוב שמירת נזקין חל מה"ת על שומר הפקדון ממילא בלי התחייבות מדעת מצידו. אכן לאותם ראשונים הסוברים שחיוב שמירת נזקין חל עקב התחייבות מדעת מצד השומר פשוט ששומר אבידה פטור משמירת נזקין כי לא התחייב כלל בשמירת האבידה.198
190 וכדאיתא במשנה הראשונה למסכתין "ושמירתן עליך".
191 וכן יש לד' יק מסיפא דהרמב"ם שכ' "ולא עוד... "ומשמע שכמו שהקדש והפקר אחרי הנזק מפקיעים את החיוב ה"ה שתפיסת האחר מפקיעה את זכות הניזק בשור הפקר שהזיק, ודו"ק.
192 עיין בסטנסילס של חידושי הגר"ח השלם (סי' רכ"ב וסי' רל"ז) בענין תם משלם מגופו ובדין שותפים במזיק תם ומועד. וע"ע בשיעורים לקמן (לו.) במאור הגדול אות ב' ולתוס' (דף נו:) ד"ה פשיטא.
193 עיין בספר רשימות שיעורים לשבועות ונדרים חלק שני דף קל"ח ובשיעורים לקמן (דף טו:) ענין תפיסה בקנס.
194 עי' ברמב"ם פ"ט מהל' נזקי ממון הל' י"א ובמ"מ שם כ': ומ"ש רבינו ז"ל ואם תפס הניזק כו' ואע"פ שהמודה בקנס פטור כבר תירץ הר"א בפירושיו דפלגא נזקא שאני משאר קנסת שאם תפס אין מוציאין מידו והוא דעת רבנו ז"ל עכ"ל. וכ' הראב"ד בחידושיו לב"ק (לה:): ז"ל דהכא קרנא הוא דמשלם ואפילו כולי קרנא לא, ובי דינא כי מודה זיל שלים אמרי ליה, וכ"ש דאי תפס לא מפקינן מיניה עכ"ל. לפי"ז יתכן שיסבור דשאני חצי נזק גם בכך שהחיוב מתחיל משעת הנזק, אך כל זה בחצי נזק ולא בקנסות אחרים.
195 המרחשת (ח"ב סי' ל"ג אות ה') כתב בדומה לרבנו שרק בשור תם שייך להצריך בעלים עד שעת העמדה בדין, אבל במועד מתחייב תיכף בשעת הנזק. וע"ע בחתם סופר בתשובותיו (חו"מ סי' קס"ה).
196 עי' במנחת חינוך מצוה נ"א סוף אות א' בהוצאת מכון ירושלים, תשמ"ח.
197 אמנם לפי הסברה השניה שבתוס' דוקא גזלן שחייב באונסין נקרא בעלים לנזקין ולא שומר אבידה דעלמא שפטור מאונסין.
198 עיין בספר רשימות שיעורים לשבועות ונדרים חלק שני דף ע'. וע"ע לקמן בשיעורים לתוס' בהכונס (דף נו: תוס' ד"ה פשיטא).

